CELEX: C2007/056/33
Language: sk
Date: 2007-03-10 00:00:00
Title: Vec C-520/06: Návrh na začatie prejudiciálneho konania, ktorý podal House of Lords (Spojené kráľovstvo) 20. decembra 2006 – Stringer a iní/Her Majesty's Revenue and Customs

10.3.2007   
            
            
               SK
            
            
               Úradný vestník Európskej únie
            
            
               C 56/19
            
         Návrh na začatie prejudiciálneho konania, ktorý podal House of Lords (Spojené kráľovstvo) 20. decembra 2006 – Stringer a iní/Her Majesty's Revenue and Customs
   (Vec C-520/06)
   (2007/C 56/33)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   House of Lords
   Účastníci konania pred vnútroštátnym súdom
   
      Dovolatelia: Stringer a iní
   
      Odporca: Her Majesty's Revenue and Customs
   Prejudiciálne otázky
   
               1.
            
            
               Znamená článok 7 ods. 1 smernice 2003/88/ES (1), že každý pracovník počas dlhodobej pracovnej neschopnosti má právo i) označiť budúce obdobie za platenú ročnú dovolenku a ii) čerpať platenú ročnú dovolenku v oboch prípadoch v období, kedy by bol inak práceneschopný pre chorobu?
            
         
               2.
            
            
               Ak členský štát uplatní svoju diskrečnú právomoc nahradiť minimálnu dobu ročnej platenej dovolenky peňažnou náhradou pri ukončení pracovného pomeru podľa článku 7 ods. 2 smernice 2003/88/ES, stanovuje článok 7 ods. 2 v prípade absencie pracovníka z dôvodu pracovnej neschopnosti trvajúcej celý alebo časť kalendárneho roku, počas ktorého bol ukončený pracovný pomer, akékoľvek požiadavky alebo kritériá týkajúce sa nároku na peňažnú náhradu alebo spôsobu jej vyčíslenia?
            
         
      (1)  Ú. v. EÚ L 299, s. 9; Mim. vyd. 05/004, s. 381.